CONTRA-IN FOS 

_ Butlletí Setmanal de Contra-lnformació _ 

N úmero 323. Setmana de l'ial 7 de setembre de 2004 

A F.M ascarell: Impedir una okupació, amenaçar els joves molestos amb la política especulativa, criminalitzar noves formes de desobediència, dificultar les tasques d'autogestió i cultura popular i destrossar el treball de centre socials, no són fets anecdòtics. 


Antifeixism e Lluites anticapitalistb als Estats Units 


M ÉS IMPUNITAT DELS GRUPS ULTRADRETANS 

Vilanova i Girona recents 

escenaris de la violència feixista 


M arxes contra les polítiques dels 

partits demòcrata i republicà 

Detencions massives durant les protestes contra la Convenció Nacional Republicana a Nova York 


Vilanova i la Geltrú/Garraf.- La matinada 
del dissabte 28, un noi de 15 anys fou agred¬ 
it a la plaça de la vila per part d'un individu 
conegut per les seves agressions a d'altres 
persones del poble. A la una de la matinada, 
un grup de persones es trobava a la plaça de 
la vila. En aquells moments va arribar un 
individu i va fixar-se en una de les persones 
del grup. El va increpar demanant-li que 
contestés a les seves preguntes en castellà, 
amb al·lusions com «que aquí yo soy el nazi». 
Posteriorment l'individu va treure una naval¬ 
la i l'intentà clavar al jove, però el grup l'a¬ 
conseguí aturar. Tot i això li va propinar dues 
bufetades i un cop de cap. De seguida el 
grup va reaccionar i va anar a la policia a 
intentar denunciar-lo, tot i que la policia 
exigí una visita prèvia a l'hospital, anterior a 
la tramitació de la denúncia. En aquells 
moments va aparèixer a la comissaria l'indi¬ 
vidu que havia dut a terme l'agressió exigint 
interposar una contra denúncia entenent 
que ja havia estat denunciat. La policia final¬ 


ment resolgué que no podia fer res i que se 
n'havia fet un gra massa de la qüestió. El 
grup de joves en canvi, es planteja que qual¬ 
sevol altre dia poden ser agredits. 

Girona - La tarda del passat dissabte, cap a 
les cinc de la tarda, un escombriaire fou 
agredit per un grup de joves neonazis mentre 
realitzava la seva feina. El treballador, de raça 
negra, duia a terme els treballs de neteja a la 
plaça del mercat de Lleó, quan un grup de 
joves feixistes el va increpar des del banc on 
restaven. Els joves el van insultar repetida¬ 
ment fins que un d'ells se li acostà amb un 
pal. L'escombriaire va aixecar el braç per 
impedir que l'ataquessin i el jove li propinà 
un cop que li deixà la mà inutilitzada, amb 
fractura d'un os. Els crits de vàries persones 
que passejaven féu que el grup neofeixista 
acabés abandonant la plaça a corre-cuita. 
Posteriorment l'home denuncià els fets a la 
comissaria dels mossos d'esquadra que seran 
els encarregats de la investigació. 

Segueix en estat greu i sedat 

El jove gracienc 
agredit per un 
grup feixista 
evoluciona 
favorablement 

Vila de Gràcia.- El jove gracienc que va ser 
agredit la passada matinada del 15 d'agost 
per un grup de nazis al barri de Gràcia de 
Barcelona, comença a millorar. En un 
informe mèdic del 30 d'agost es confirma 
que evoluciona favorablement però la recu¬ 
peració és lenta. Encara es troba sota els 
efectes dels sedants subministrats pels 
metges i no se sabrà res de les seqüeles que 
puguin quedar fins que no es desperti del 
tot. El que sí que està demostrant és que té 
moltes ganes de viure i està superant tots 
els obstacles fins al moment. D'altra banda, 
set dels vuit agressors es troben en llibertat 
des del dia 17 d'agost. 

Aquesta és una altra de les moltes agres¬ 
sions feixistes que hi ha setmana darrera 
setmana arreu dels Països Catalans. La 
majoria d'aquests actes queden impunes o 
surten després de pagar una ridícula multa. 
En la majoria dels casos els informes poli- 
cials enviats als mitjans de comunicació 
estan manipulats en favor dels agressors. En 
el cas del jove de Gràcia van titllar l'agressió 
de «baralla entre okupes i skins», restant 
importància a la notícia i reduint-la a una 
simple guerra de bandes. També van mentir 
sobre les característiques de l’arma utilitza¬ 
da. Quin interès tenen la policia i l’Ajun¬ 
tament en minimitzar l'impacte d'aquests 
fets i en manipular els informes? 

Nova York/Eua.- El passat 31 de juliol va 
començar una marxa des de Boston, on se cel - 
ebrava la Convenció Nacional Demòcrata,fins 
a Manhattan (Nova York). La raó de la marxa 
era «protestar pels interessos de la gent i con¬ 
tra el sistema escollit pels dos principals par¬ 
tits, demòcrates i republicans, construït en la 
violència». Durant el 26 d'agost es van produir 
algunesdetencions, però no directament rela¬ 
cionades amb la marxa. 

Fou el dia següent que les protestes es van ini¬ 
ciar amb una manifestació en bici on, de ser 
B00 persones en un principi, van passar a ser 
10000 quatre hores desprès en un allau de 
gent que protestava al llarg de 4km ocupats 
dels carrers de la ciutat. Tot i els bloquejos 
policials, les detencions massives, requisada 
de bicicletes, etc.„ petits grups de manifes¬ 
tants van continuar la protesta arreu de la ciu¬ 
tat intentant trencar l'assetjament policial. 
Cal destacar que la policia ha prohibit fer cap 
fotografia i estar al voltant en els moments en 
què es produïen les detencions, fent fora fins 
i tot als observadors legals que corrien per les 
rodalies. El 30 d'agost, més de 500.000 per¬ 
sones es van manifestar durant mésde5hores 
sense cap incident a la marxa convocada per 
United for Peace and Justice. Aquesta protes¬ 
ta pacífica contrasta clarament amb l'operatiu 
policial i militar més gran que ha sofert Nova 
York en els darrers anys. Les protestes es van 
focalitzar bàsicament contra Bush i la seva 
administració, a més d'exigir l'ús de diners del 
govern per millorar els sistemes d'educació i 
salut dels EEUU. Aquesta protesta està cau¬ 
sant un gran impacte a diversos nivells, però el 


més immediat ha estat en l'econòmic: grans 
zones de Nova York han estat tancades al 
públic per motius de seguretat. Un altre 
aspecte clau va ser la diversitat de gent pres¬ 
ent a la protesta: joves, àvies i avis, veterans de 
guerra, lesbianes, mares, sense sostre.... 

Durant la protesta van haver-hi 134 persones 
detingudes per raons encara sense determi¬ 
nar, tot i que la protesta es va desenvolupar en 
perfecte calma. A això se li han de sumar les 
240 persones arrestades durant el 29. Per una 
altra banda cal destacar que els mass-media 
han estat informant durant tota la setmana, i 
d'una manera destacada, sobre la capacitat de 
la policia i els tribunals per portar 
els milers d'arrestos que s'esperen 
pel I larg dels dies següents. Aquests 
reportatges estan sent utilitzats per 
la policia i els mitjans per amenaçar 
i intentar aturar les protestes. 

Després d'aquests intensos dies 
més de 500.000 persones van man- 
ifestar-se en solidaritat amb els i les 
detingudes, denunciant les polí¬ 
tiques del govern. Després d'aques¬ 
ta marxa, que va durar més de sis 
hores, un gran número de manifes¬ 
tants es va separar en "petits" grups 
autònoms que es va dispersar per 
diferents àrees de la ciutat fent tot 
tipus d'accions, des de jugar un par¬ 
tit de futbol al carrer bloquejant les 
rodalies, fins a protestes massives 
davant les presons. Grups de gent 
també van increpar als republicans 
que tractaven d'amagar-se als 


teatres de Broadway.AI mateix temps, hackers 
d'Amèrica llatina i Estats Units han organitzat 
una campanya de desobediència civil elec¬ 
trònica massiva contra el partit republicà. 

Els atacs van començar el passat dia 29 i con¬ 
tinuaran fins el proper 2 de setembre. 

Es realitzen cada dia al migdia (6 pm locals) 
bloquejant leswebsdel partit republicà i de la 
seva convenció, així com la pàgina personal de 
George Bush. A Califòrnia també s'hi estan 
realitzant manifestacions a les què, segons 
fonts oficials, hi han participat unes 8.000 
persones. Indymedia + 

Acampada neonazi escortada per la guàrdia civil 

Lleó/ Castella i Lleó.- El passat dissabte 27 d'agost se celebrà un concert neonazi a la localitat 
de Valdesamario, molt a prop de La Magdalena. Els grups «Estirp Imperial» i «Batalló de Càstig», 
ambdós catalans, van reunir més de 300 persones que van acampar a uns terrenys del costat 
durant el cap de setmana. Un grup de persones havia comunicat el rumor d'aquest concert a la 
Delegació del Govern a Castella. Aquesta va assegurar que si es confirmava la programació del 
concert aquest seria prohibit. Tot i això, el concert es va dur a terme no tan sols amb tota nor¬ 
malitat, sinó que fóu escortat per un dispositiu de la guàrdia civil. Així mateix es convocà, amb 
caràcter d'urgència, una concentració de cara el divendres 26, dia anterior al concert. A la con¬ 
centració hi van participar al voltant de 120 persones. Els actes antifeixistes van continuar plas¬ 
mant-se clarament el diumenge 28, quan, després del concert, Lleó clarejava amb multitud de 
pintades contra el nazisme i les seves conseqüències. Els mitjans locals, després del concert, no 
van denunciaren cap moment les actituds del delegat del govern i van plantejar el concert com 
un incident «que no desagrada a la gent del poble». La Haine +Contra-lnfos 31/ 8/ 04 



Bicicleta d'un manifestant atropellada per un vehicle. 


















L'altra Festa Major, els altres veïns de Gràcia 

«Continuarem creant cultura popular» 


Col·lectius i contrainformació 


Sabadell, Vallcarca, Santa Colo¬ 
ma i Bellvitgeaquesta setmana 

Les Festes 
Alternatives 
proliferen 
al setembre 

Catalunya Durant tot el mes de setembre 
tenen lloc moltes de les Festes Majors 
Alternatives organitzades per col·lectius i 
entitats implicades en diverses lluites 
socials. Després de les festes de Sants, 
Gràcia, Manresa i Vilafranca del Penedès, 
durant la setmana vinent trobarem activi¬ 
tats a Sabadell, Santa Coloma, Bellvitge i el 
barri de Vallcarca. En aquest últim cas amb 
la denegació del permís per part del dis¬ 
tricte de Gràcia, que en pretén impedir la 
celebració per ordre del seu regidor Ricard 
Martínez (ERC). Les tradicionals barraques 
de Sabadell que s'organitzen entre el 3 i el 5 
de setembre per quart any consecutiu a les 
piscines de Sant Oleguer tindran enguany 
diversos concerts, teatre, xerrades i actes 
per a nens. El diumenge s'hi farà el tradi¬ 
cional concurs de «garrotins». Com a nove¬ 
tat també cal destacar la presència d'una 
barraca del projecte d'una Ràdio Alter¬ 
nativa a Sabadell. 

Al barri de Vallcarca de Barcelona també 
arrencaran les festes el divendres 3 de 
setembre a les 18h a la placeta Alternativa, 
situada a l'avinguda Hospital Militar 53-55. 
S'haurà de comprovar el «comportament 
cívic» de la guàrdia urbana. 

A Bellvitge hi trobarem festa des del 4 fins 
al 12 de setembre, just a la sortida de metro 
Bellvitge (L-T), davant del mercat. Hi haurà 
concerts de Camàlics i M aroon Town entre 
d'altres. A Santa Coloma el Parc Europa serà 
l'espai de festes que tindran lloc els dies 3,4 
i 5 de setembre, amb concerts, actuacions 
teatrals i exposicions. Hi podeu anar amb 
metro, a la parada Santa Coloma (L-l). Les 
properes setmanes també es celebraran 
festes alternatives a Viladecans, Poblenou, 
la Salut i el Prat de Llobregat. 

Vila de Gràcia.- «Els moviments socials del 
barri hem tornat a organitzar com cada any 
les festes alternatives i populars. Aquest any 
però s'han vist enterbolides per una sèrie de 
fets que volem denunciar: 

- Les festes van començar tacades de sang 
quan un grup de neo-nazis va apunyalar un 
veí del barri. Davant d'aquesta agressió la 
Federació de Carrers i l'Ajuntament, en lloc 
de manifestar el seu rebuig i donar un clar 
suport als agredits, només han lamentat que 
les seves festes s'han vist tacades i havien 
perdut protagonisme pel que ells denomi¬ 
nen "incidents" i nosaltres considerem una 
clara agressió feixista. (...) 

-Per altre banda des de l'Ajuntament, la 
Federació i amb la caixa de ressonància dels 
mitjans de comunicació se'ns ha acusat de 
destrossar les festes del barri quan: 

Des de les festes alternatives hem organitzat 
gran quantitat d'activitats de caire partici¬ 
patiu com concerts gratuïts pels joves, activ¬ 
itats infantils, cinema a la fresca, teatre al 
carrer, concurs de paelles, xerrades,... 
Aquestes festes les hem organitzat des de 
nosaltres, amb els nostres mitjans, autoor- 
ganitzant-nos i autogestionant-nos; enfront 
d'un model de festa venut per la Federació, 
basat en les subvencions i fetes a cop de 
talonari, cada dia més mercantilitzades i 
amb menys participació veïnal. 

- També volem recordar que les festes alter¬ 
natives han tancat abans que molts altres car¬ 
rers; i han estat els dos milions de visitants i el 
model de festa promogut des de l'Ajuntament 


amb el cartell dels borratxos tocant els bon- 
gos els que han promocionat el soroll. (...) 

I per acabar recordarem com vam començar 
les festes, parlant dels silencis al pregó: 
"Però tot i aquests silencis (de l’ajuntament 
davant els desallotjaments de les Naus, el 
Monstru, l'Hamsa, els immigrants de la 
Catedral, l’expropiació de La Violeta o el 
Club Helena,...), de la voluntat de tornar 
aquest barri en una marca de consum turís¬ 
tic, de la reconversió de Gràcia en un barri 
d'elit, i de l'intent d'aïllament i d'invisibil- 
ització dels moviments socials, les vostres 
actuacions no estan lliures de patir costos 
socials i polítics que compliquin les vostres 
ànsies de beneficis. Alguna vegada s'ha dit 
que els moviments socials són les escales 
necessàries amb que la socialdemocràcia 
accedeix als governs per desempallegar-se'n 
un cop s'hi instal·la. I nosaltres, com cada 
any, trencant aquesta tendència, seguirem 
traient la cultura popular al carrer enfront 
els que volen silenciar encara més els silen¬ 
cis que patim, i els que aposten per la mer- 
cantilització de les festes a cop de talonari. 
Per això us animem a seguir gaudint dels 
espais autogestionats per aquella gent que 
treballem per millorar la nostra vila, les nos¬ 
tres vides i la Festa Major. Com per exemple 
convidant-vos a participar a la festa alterna¬ 
tiva de Vallcarca a partir del 3 de setembre, 
tot i que l'Ajuntament, vol silenciar-nos un 
cop més prohibint-les".» 

Coordinadora Popular de Festes + 
Assemblea de Festes Alternatives 3]/ 8/ 04 

LEuskal Jai ja és un gran solar. Tot el centre social ha estat destruït i enderrocat. 


EL Fòrum: La gran impostora 


Identificacions per comptar assistents 

El Fòrum continua sense 
reconèixer el seu fracàs 


Protesta d'immigrants front el Congrés "M oviments humans i immigració” 


Barcelona.- Ja entrant en la recta final del 
Fòrum els organitzadors segueixen esfor- 
çant-se per crear i publicitar esdeveniments. 
Entre els propers dies 2 i 5 de setembre es 
celebrarà el diàleg sota el títol de "Movi¬ 
ments humans i immigració: un repte per al 
segle XXI". L'Assemblea per la Regularització 
sense Condicions va rebre a última hora una 
invitació per participar-hi, en un intent d'in¬ 
cloure a varis sectors per legitimar el diàleg. 
L'Assemblea, però, ha refusat participar-hi i 
en comptes d'això ha contestat amb un man¬ 
ifest denunciant diversos aspectes de la 
política institucional respecte la immigració 
i amb una convocatòria de concentració 
davant el Fòrum el proper dia 4. 

Així, expliquen que al Congrés hi assistiran 
des de representants del Banc Mundial a 
banquers i empresaris o responsables d'im¬ 
migració, tots ells responsables de l'apro¬ 
vació de lleis d'extrangeria que neguen drets 
bàsics, permeten l'explotació laboral de les 
persones immigrades i no qüestionen la dis¬ 


tribució de la riquesa a nivell mundial. A 
més, tal com s'ha vist en els darrers mesos, 
els mateixos que parlen d'interculturalitat i 
diversitat no dubten en executar deporta¬ 
cions massives i reprimir a les persones i 
organitzacions que reclamen la regular¬ 
ització. D'altra banda, com a mesura d'i¬ 
matge, les administracions estan «fitxant» a 
petits grups d'immigrants, que defensen 
postures incrementalistes que beneficien 
sobretot als immigrants en millor situació. 
"L'èxit": entrades no venudes 
i esforços d'última hora 
A més de les minses xifres d'assistència, els 
procediment de càlcul de les quals, de totes 
maneres, no estan massa clars, segueixen apa¬ 
reixent informacions que reafirmen la tesi del 
fracàs del Fòrum. Per ara només el 8%dels vis 
itants han estat extrangers. De les prop de 
200.000 entrades distribuïdes amb rebaixa al 
sector turístic i incloses dins les xifres presen¬ 
tades com a entrades venudes per endavant, 
queden més de 80.000 sense utilitzar. Davant 


OKUPACIÓ I CENTRES SOCIALS 


L'Ajuntament d'Irunea presenta l'expedient d'enderrocament 

Record i denúncia davant l'Euskal Jai 


Irunea/Nafarroa.- Un grup de persones va 
realitzar el passat dijous 26 una acció davant 
el que ara és un solar, on abans s'aixecava 
l’Euskal Jai. En el transcurs d'aquesta, es van 
penjar diversos cartells, amb escrits i 
fotografies referents al desallotjament i es 
van dur flors per tal de recordar la tasca 
d'aquest anys i denunciar, una vegada més la 
brutal actuació policial que va acabar amb 
l'Euskal Jai. Provisionalment, l'ús que li donarà 
l'Ajuntament al solar és d'aparcament. Als 
cartells es podia llegir per exemple «Habéis 
talado un àrbol que ya había echado raíces. 
Volveremos cabrones» o «Municipal, has 
matado el casco viejo. Alde Hemendik». Un 
poema de Rafael Alberti penjat a la tanca 
que ara envolta el solar deia «No dormiréis, 
malditos de la espada, cuervos nocturnos de 


sangrientas unas, sucios cobardes de las som- 
bras tristes, violadores de muertos; venid a 
ver su casa asesinada, la misèria fecal de vue- 
stro odio, su inmenso corazón pisoteado, su 
pura mano herida. No dormiréis porque 
ninguno duerme, no dormiréis porque su luz 
os ciega, no dormiréis porque la muerte es 
sólo vuestra victorià. No dormiréis, su noble 
canto, su pasión abierta, su estatura màs alta 
que las cumbres, con el càntico libre de su 
pueblo os ahogaràn algún día. jNo 
dormiréis!». D'altra banda el dia 27 l'equip de 
govern va entregar a EA i IU, però no a Aralar, 
l'expedient relatiu a l'enderrocament de l'an¬ 
tic frontó, tal com havien sol·licitat l'oposició. 
En un primer moment s'havien negat a donar- 
lo al·legant que empreses involucrades havien 
rebut amenaces. Ara, un cop finalitzades les 


aquest fet l’organització del Fòrum i les emp¬ 
reses turístiques han pactat la possibilitat de 
retornar aquestes entrades, augmentant així 
el dèficit final. Els últims dies a més s'està 
enviant a treballadors del Fòrum a llocs turís¬ 
tics de la ciutat on sí que hi van turistes per tal 
d'intentar convencer'ls que vagin al Fòrum. 
D’altra banda, com a intent d’última hora de 
convocar assistents, Sarsanedes ha anunciat 
que Carlinhos Brown tornarà a actuar al Fòrum 
i que les cançons de Carlinhos Brown són 
«l'himne del Fòrum». Si tenim en compte que 
la seva actuació de carnaval va ser l'únic acte 
realment multitudinari (i també un dels únics 
gratuïts), sembla lògic que l'organització pre¬ 
tengui associar el nom del músic amb el Fòrum. 
Comptar assistents sembla sospitós 
L'última vegada que membres del col·lectiu 
Contrastant van posar-se a les diferents 
portes del Fòrum per tal de donar xifres 
d'assistència reals, van rebre diverses visites 
de policies de paisà que els sol·licitaren 
identificar-se. Davant la protesta dels identi¬ 
ficats els agents de la policia nacional i els 
mossos intentaven justificar la seva actuació 
com a un acte rutinari, tot i que, evident¬ 
ment, a cap altra persona no se li demanà 
que s’identifiqués. També se’ls va explicar 
que els identificaven per veure si tenien 
alguna cosa pendent amb la justícia. En una 
de les identificacions se’ls va preguntar si 
formaven part d'algun col·lectiu antifòrum. 

obres d'enderrocament, s'ha fet públic aque¬ 
st, tot i que amagant algunes dades. El regidor 
d'Urbanisme va intentar argumentar que 
l'Euskal Jai tenia problemes de seguretat i hi 
havia espais bruts i abandonats i que l’ac¬ 
tuació s'havia fet per «evitar cualquierposible 
riesgo para personas y cosas». Segons ell, això 
justifica que l’enderrocament es fes immedi¬ 
atament, sense demanar un estudi i una 
llicència. De fet, l'estudi i la tramitació de la 
llicència encara s'està tramitant. Tot i que 
aquest fet és excepcional però legal, es dóna 
la paradoxal situació que l'enderrocament 
immediat es justifica per motius de seguretat, 
encara que els passos habituals per a garantir¬ 
ia serà finalitzat després que l'obra ja s'hagi 
aturat. Recordem que durant l’enderroca¬ 
ment elsedificisdel voltant es veien sacsejats 
forts tremolors i van patir per la seva segure¬ 
tat. Aquest aspecte de la seguretat no es 
menciona però, a l'expedient. 

400 persones es manifesten durant 

les festes en suport a l'Hamsa 


Sants- Diversos centenars de persones varen 
concentrar-se a la plaça Osca el passat dijous 
26 d'agost en el marc de les Festes Majors 
Alternatives per tal de denunciar altre cop el 
desallotjament i destrucció del projecte 
autogestionat de l'Hamsa. A cinc dies del 
boicot al pregó oficial de les festes que havia 
de protagonitzar la regidora Imma M oraleda, 
la protesta va visibilitzar el desallotjament 
del centre social, un desallotjament que la 
mateixa Imma M oraleda va voler que es real¬ 
itzés en dates allunyades de lesfestes majors 
per evitar protestes contra el districte enmig 
de les celebracions. La manifestació va passar 
per la carretera de Sants, Joan Güell, Galileu, 
passeig Sant Antoni, Béjar, Consell de Cent i 
altre cop carretera de Sants fins a la plaça 


Osca. Durant el trajecte es varen fer nom¬ 
broses pintades a seus de bancs i immobil¬ 
iàries, així com també se'ls hi varen siliconar 
els panys. Davant de la seu del districte de 
Sants cinc furgons dels antiavalots de la guàr¬ 
dia urbana varen situar-se darrera de la 
protesta amb els llums encesos. Un cop arrib¬ 
ats a la plaça Osca es varen llegir dos comu¬ 
nicats, un en suport a l'Hamsa i l'altre de soli¬ 
daritat amb els i les companyes de l’Euskal Jai 
dïrurïea, també desallotjat el passat 16 
d'agost. Tanmateix, les Festes Majors Alter¬ 
natives de Sants varen continuar amb una 
gran assistència de gent a les seves activitats 
fins el dissabte a la nit, amb concerts, cursa de 
carretons, xerrades i activitats infantils a la 
plaça Osca. Contra-lnfos 3V 8/ 04 


Antifeixisme 


L'extrema dreta 
intenta boicotejar 
la Trobada 
Internacionalista 
de Quatretonda 

Quatretonda/ País Valencià.- La 1 § Trobada 
Internacionalista a Quatretonda va ser un 
èxit tot i que militants i simpatitzants de la 
formació d'extrema dreta Espana 2000 van 
protagonitzar dissabte al matí alguns inci¬ 
dents amb la intenció de boicotejar l'aplec 
que es celebrà el passat cap de setmana a la 
població valenciana. Una trentena de per¬ 
sones es van concentrar a la porta de l'ajun¬ 
tament responent a les convocatòries fetes 
bàsicament a través d'internet, especial¬ 
ment des de la web del partit xenòfob, i que 
invitaven a adressar-se al poble per impedir 
que es realitzés la trobada amb normalitat; 
a més, a través d’internet i el telèfon l'or¬ 
ganització organitzadora, així com l’ajunta¬ 
ment, van rebre missatges amenaçadors, 
per la qual cosa hi havia un dispositiu espe¬ 
cial de seguretat de la Guàrdia Civil. 

Els concentrats a la porta de l’ajuntament es 
van enfrontar verbal ment amb un grup d'as¬ 
sistents a l'aplec, sense més incidents que el 
llançament d'algun objecte. 

Efectius de la Guàrdia Civil es van inter¬ 
posar entre els dos grups per evitar qual¬ 
sevol mena d'enfrontament. Finalment, el 
grup feixista va abandonar Quatretonda. 

Contra-lnfos 24/ 8/ 04 

Invasió cfl’lrac: 

la massacre continua 

13.435 

CIVILS IRAQUIANS ASSASSINATS DES DEL 20 DE MARÇ 


4.945 

MILITARS DE LA COALICIÓ INVASORA FERITS 


1121 

SOLDATS DE LA COALICIÓ INVASORA MORTS 

(M durant l'última setmana) 



Interior de l'Hamsa enderrocat i altre cop abandonat després del desallotjament policial. 


Dissabte 4 de setembre 18h a les portes del Fòrum 

Concentració davant 
del Congrés d'Immigració 
que es celebra al Fòrum 


Butlletí' setmanal 

Gontra-Infos 


tel: 93.442.62.53 

CORREU electrònic: 
«zitzania(a)sindo mi nio .net» 


La lluita del poble palestí 


El moviment de solidaritat internacional 
s'adhereix a la vaga de fam dels presos palestins 


Després de més de dues setmanes, més de 2.000 presos polítics palestins continuen en vaga de fam 


Israel - El passat 15 d'agost un grup de 1500 
presos de seguretat palestins iniciaren una 
vaga de fam indefinida reclamant millores 
en les seves condicions. 

Des de llavors, més de 4.000 presos han par¬ 
ticipat en la protesta i tot un seguit d'ac¬ 
cions, acampades i marxes en suport als pre¬ 
sos han aparegut per tota la comunitat àrab 
i a Israel. A la presó d'Ashkelom on hi havia 
hagut un intent de negociació amb els pre¬ 


sos i on s'havia finalitzat la vaga el passat 
divendres, uns 800 presos reiniciaren la vaga 
el dilluns acusant a la direcció de no complir 
els acords als que s'havia arribat. 

Així, aquest mateix dilluns es va decidir 
donar una volta més a la rosca i convidar als 
activistes internacionals del moviment de 
solidaritat que estaven a les acampades a 
adherir-se a la vaga. A hores d'ara, ja s'hi ha 
adherit activistes de Suècia, Nova Zelanda, 


Alemania, Itàlia, Estats Units i Canadà. Com a 
resposta a aquesta protesta, el Ministre 
Israelí de Seguretat Tsahi Hangabee ha dit 
que «els palestins poden estar en vaga fins 
que morin, cap demanda serà acceptada». 
Ariel Sharon s'apunta a aquestes declara¬ 
cions afirmant que per ell tots els palestins 
podrien morir en la vaga de fam. 

Contra-lnfos 31/ 8/ 04 


El Veïnat contra l'especulació 


Càrrega policial en resposta a la protesta 
veïnal per la política urbanística a Palma 


La Real/ Palma de Mallorca.- La policia 
espanyola carrega contra mig miler de per¬ 
sones que intentaven impedir l'accés d'alts 
càrrecs del PP al monestir de la Real, edifici 
històric afectat per nous plans urbanístics 
que plantegen la destrucció d'un dels dar¬ 
rers espais rurals del municipi de Palma. 

Més de 500 persones intentaren que els 
alts càrrecs del PP no entressin al monestir 
La política urbanística del Partit Populartopà 
ahir amb l'escenificació més clara de la con¬ 
tundent oposició que rep des de diversos 
sectors de la societat mallorquina. Els darrers 
centenars de metres de la romeria de Sant 
Bernat esdevingueren un malson per a una 
Catalina Cirer entestada en acabar el recor¬ 
regut, malgrat els problemes que això pogués 
ocasionar. En topar-se els dos grups, manifes¬ 
tants de Salvem la Real i romers, la tensió va 
créixer ràpidament, fins al punt que diversos 
integrants del sèquit de Cirer protago¬ 


nitzaren un primer acte de violència en alçar 
una barrera metàl·lica situada al camí d'accés 
al monestir i empènyer amb aquesta les 
primers files de manifestants. En aquesta 
ocasió la policia ni s'immutà. Aviat es produí 
una marea humana de manifestants, romers i 
policia que entre crits dels Salvem la Real i 
empentes del sèquit de Cirer tardà prop de 
quaranta-cinc minuts en recórrer el tram 
final del recorregut. M al grat la sonora i ferma 
oposició dels manifestants, la presència de 
desenes de policies, uniformats i sense uni¬ 
formar, que feren pas amb empentes va per¬ 
metre a Cirer i els seus arribar fins a les 


portes del monestir on els manifestants 
abandonaren la resistència pacífica per 
ordres expresses d’un dels frares de la Real. 
Malgrat l'espectacularitat dels fets i la inse¬ 
guretat provocada per la presència de Cirer i 
la resta de membres de l'equip de govern 
municipal, tan sols un policia nacional i diver¬ 
sos manifestants hagueren de ser atesos. 
Alguns d'ells ja han anunciat que possible¬ 
ment presentaran denúncies per agressions 
contra les forces de seguretat i un reduït grup 
de membres de la comitiva de Cirer que por¬ 
taven ensenyes del grup Güell. Després de la 
partida dels membres del PP, la festa contin¬ 
uà a la Real amb diverses actuacions musi¬ 
cals, que es convertiren en el punt i final fes¬ 
tiu, però no menys reivindicatiu de la nit. 

Per més informació: www.maulets.org 

Vilaweb 24/ 8/ 04 


A la venda un cd de Hip Hop anticarcerari 

Barcelona.- Des de Barcelona s'ha realitzat un cd recopilatori de hip hop. Els beneficis ani¬ 
ran destinats al compte corrent obert pels anarquistes que van ser empresonats al setem¬ 
bre de 2003. El recopilatori sortirà a la venda aquesta setmana i per 6 Euros. 

Més informació: cdanticarcelario@yahoo.es Contra-lnfos31/ 8/ 04 


^ssL'oratge de la setmana vinent 



Aquesta setmana serà clarament l’inici de la tardor meteorològica. Les temperatures estaran entre els 18 i els 24 graus. 
De nit desapareixerà la xafogor i les pluges i les tempestes seran habituals. Entre dimecres i dissabte es podran 
produir pluges fortes, però s’haurà de seguir la situació amb detall dia rere dia. Hi haurà inundacions localitzades. 


























































